แสง จันทร์งาม

ศาสตราจารย์เกียรติคุณ แสง จันทร์งาม (13 กุมภาพันธ์  พ.ศ. 2470 - 20 กรกฎาคม พ.ศ. 2561) เป็นนักศึกษามหามกุฏราชวิทยาลัยรุ่นแรก และนับเป็นพระนักศึกษามหาวิทยาลัยสงฆ์รูปแรกที่มีความสามารถระดับบรรยายธรรมเป็นภาษาอังกฤษต่อหน้าชุมนุมชน  โดยท่านแสดงปาฐกถาธรรมครั้งแรกตามคำแนะนำของ  "พระศรีวิสุทธิญาณ"
(อาจารย์สุชีพ ปุญญานุภาพ) ผู้เป็นอาจารย์ ที่หอประชุมมหามกุฏราชวิทยาลัย หน้าวัดบวรนิเวศวิหาร หลังจากสำเร็จการศึกษาจากมหามกุฏราชวิทยาลัย อาจารย์สุชีพได้สนับสนุนให้ท่านได้ทุนจากมูลนิธิบริติช เคาน์ซิล ไปศึกษาต่อระดับประกาศนียบัตรภาษาอังกฤษระดับสูง ที่มหาวิทยาลัยลอนดอน ในประเทศอังกฤษและหลังจากสำเร็จการศึกษา ก็ได้ทุนการศึกษาจากมูลนิธิเอเซียเพื่อศึกษาต่อระดับปริญญาโทที่มหาวิทยาลัยมิชิแกน สหรัฐ

**เกียรติคุณ**
ศาสตราจารย์ แสง จันทร์งาม เป็นชาวบ้านฮ่องเดื่อ ตำบลพระลับ อำเภอเมือง จังหวัดขอนแก่น มีเชื้อสายลาว เป็นศิษย์อาจารย์สุชีพ ปุญญานุภาพ รุ่นแรกสุด และเป็นรุ่นพี่ของอาจารย์วศิน อินทสระ, รศ.สุเชาวน์ พลอยชุม ท่านเป็นนักประพันธ์ที่มีชื่อเสียงเอกอุจากนวนิยายอิงธรรมะหลายเรื่อง โดยเฉพาะลีลาวดี โดยใช้นามปากกาว่า ธรรมโฆษ เจริญรอยตามท่านอาจารย์สุชีพ ปุญญานุภาพซึ่งสร้างชื่อจากการเขียนนวนิยายอิงธรรมะไปทั่วประเทศ  ศ.เกียรติคุณแสง จันทร์งามเป็นศิษย์ใกล้ชิดอาจารย์สุชีพท่านหนึ่งในระยะแรกๆ ที่มีการรื้อฟื้นมหาวิทยาลัยสงฆ์ในสมัย
อาจารย์ สุชีพ ปุญญานุภาพยังเป็นพระภิกษุ โดยท่านยังเป็นพระนักศึกษา ท่านอาจารย์สุชีพ ปุญญานุภาพระหว่างนั้นยังดำรงสมณศักดิ์ที่พระศรีวิสุทธิญาณได้ให้พระมหาแสง โฆสธมฺโม ร่วมเดินทางไปปฏิบัติศาสนกิจในที่ต่างๆ เช่น ประเทศศรีลังกา ประเทศอินเดีย ประเทศพม่า และประเทศมาเลเซีย   ท่านศ.แสง จันทร์งามจึงซึมซับเอาวิธีคิดและวิธีการทำงานของท่านอาจารย์สุชีพ ปุญญานุภาพไว้ไม่ใช่น้อย     
ความสามารถทางวิชาการด้านพระพุทธศาสนาของท่านอาจารย์แสงทำให้ท่านได้รับการยกย่องไปทั่วในหมู่พระสงฆ์และอุบาสกอุบาสิกาชาวพุทธว่าเป็น เพชรน้ำเอกทางพระพุทธศาสนาแห่งเมืองเหนือ ตามรอยอาจารย์สุชีพ ปุญญานุภาพ บ้างก็ยกย่องท่านเป็น นักวิชาการทางพระพุทธศาสนาหมายเลข 1 แห่งล้านนาไทย นับเป็นนักบรรยายธรรมทั้งภาษาไทยและภาษาอังกฤษที่ได้รับการยอมรับมากที่สุดท่านหนึ่งของประเทศไทยในปัจจุบัน- ได้รับพระราชทานเสมาทองคำ พ.ศ. 2529 ประเภทผู้บำเพ็ญประโยชน์แก่พระพุทธศาสนาดีเด่นด้วยการเขียน- ได้รับรางวัลครูบาศรีวิชัยประเภทผู้บำเพ็ญประโยชน์แก่พระพุทธศาสนาดีเด่นประจำภาคเหนือ พ.ศ. 2536- ได้รับวุฒิบัตรเชิดชูเกียรติคุณจากมหาวิทยาลัยมหาจุฬาลงกรณราชวิทยาลัย พ.ศ. 2548- ได้รับรางวัลบุคคลดีเด่นแห่งชาติ สาขาพัฒนาสังคม ปี พ.ศ. 2550 จากสำนักนายกรัฐมนตรี- ได้รับรางวัลศิลปินมรดกอีสาน สาขาวรรณศิลป์ จากเรื่อง ลีลาวดี ปี พ.ศ. 2551 ณ มหาวิทยาลัยขอนแก่น- ได้รับรางวัลนราธิป ของสมาคมนักเขียนแห่งประเทศไทย ประจำปี  2551 (เข้ารับรางวัลในวันที่ 31  มกราคม  2552)- ได้รับรางวัลพุทธคุณูปการ ชั้นกาญจนเกียรติคุณ ประจำปี 2552 จาก คณะกรรมการศาสนา ศิลปะและวัฒนธรรม สมาชิกสภาผู้แทนราษฎร

**ชีวิตครอบครัว**
ศาสตราจารย์เกียรติคุณ แสง จันทร์งาม ได้รับรางวัลศิลปินมรดกอีสาน สาขาวรรณศิลป์
ชีวิตครอบครัวสมรสกับคุณสะสม จันทร์งาม มีบุตร-ธิดารวม 2 คน 

**เสียชีวิต**
ศาสตราจารย์แสง เสียชีวิตเมื่อวันที่ 20 กรกฎาคม พ.ศ. 2561 อายุได้ 91 ปี

**ประวัติการศึกษา**
 ป.ธ. ๖  วัดบรมนิวาส  กรุงเทพมหานคร- ศน.บ (ศาสนศาสตร์บัณฑิต) รุ่นแรก มหามกุฏราชวิทยาลัย (พ.ศ. 2495)- ประกาศนียบัตรภาษาอังกฤษระดับสูง มหาวิทยาลัยลอนดอน ประเทศอังกฤษ (British Council Scholarship)- MA in Linguistics (The University of Michigan) สหรัฐอเมริกา (ทุนมูลนิธิเอเซีย)- ศิลปศาสตร์ดุษฎีบัณฑิตกิตติมศักดิ์  มหาวิทยาลัยเชียงใหม่- ศาสนศาสตร์ดุษฎีบัณฑิตกิตติมศักดิ์  มหามกุฏราชวิทยาลัย

**ตำแหน่งทางวิชาการ**
 อดีตหัวหน้าภาควิชาบูรพคดี (Oriental Studies) คณะมนุษยศาสตร์ มหาวิทยาลัยเชียงใหม่- อดีตรองคณบดีคณะมนุษยศาสตร์ มหาวิทยาลัยเชียงใหม่- อดีตคณบดีคณะมนุษยศาสตร์ มหาวิทยาลัยเชียงใหม่- ศาสตราจารย์- ศาสตราจารย์เกียรติคุณ

**หน้าที่การงาน**
 บรรณาธิการนิตยสารธรรมจักษุ มูลนิธิมหามกุฏราชวิทยาลัย- ผู้เชี่ยวชาญด้านพระพุทธศาสนา ประจำมหามกุฏราชวิทยาลัย วิทยาเขตล้านนา วัดเจดีย์หลวง จังหวัดเชียงใหม่- อาจารย์พิเศษ บรรยายวิชาพระพุทธศาสนา ณ มหาจุฬาลงกรณราชวิทยาลัย วิทยาเขตวัดสวนดอก จังหวัดเชียงใหม่- รองผู้อำนวยการ (ฝ่ายพระพุทธศาสนา)  สถาบันเพื่อการศึกษาศาสนาและวัฒนธรรม date=2012-02-03  มหาวิทยาลัยพายัพ- ที่ปรึกษาทางด้านวิชาการพูด สโมสรฝึกการพูดแห่งลานนาไทย date=2014-01-04 - อาจารย์พิเศษ พระภิกษุที่เป็นนิสิตนักศึกษาระดับปริญญาโท ที่ภาควิชาพุทธศาสตร์ศึกษา บัณฑิตวิทยาลัยมหาวิทยาลัย มกุฏราชวิทยาลัย วิทยาเขตล้านนา (ภายในวัดเจดีย์หลวง)  บรรยายวิชาพระพุทธศาสนา (ภาคภาษาอังกฤษ) แก่ นักศึกษาต่างชาติจากมหาวิทยาลัยทั่วโลกที่มาศึกษาในประเทศไทยและศึกษาในมหาวิทยาลัยเชียงใหม่ มหาวิทยาลัยพายัพ และ Institute for the study of Religion and Culture จังหวัดเชียงใหม่

**ผลงานทางวิชาการ**
ศาสตราจารย์เกียรติคุณแสง จันทร์งามมีผลงานที่เป็นบทความทางวิชาการเป็นจำนวนไม่น้อยกว่า 100 เรื่องกระจัดกระจายอยู่ตามนิตยสารทางพระพุทธศาสนา, หนังสือพิมพ์รายวันและหนังสือที่พิมพ์ในโอกาสพิเศษต่างๆ  มีผลงานตีพิมพ์ด้านพระพุทธศาสนาเป็นรูปเล่มจำนวนมาก อาทิ:-
ประเภทตำรา- ศาสนศาสตร์ (ผลงานที่ทำให้ได้ตำแหน่งศาสตราจารย์)- พระไตรปิฎกสำหรับเยาวชน (พระวินัยปิฎก 3 เล่ม ทำร่วมกับ ดร.สิทธิ์ บุตรอินทร์)- พระพุทธศาสนวิทยา-  พระพุทธศาสนาจากพระโอษฐ์- ตายแล้วเกิดตามหลักพระพุทธศาสนาเถรวาท- หลักการออกเสียงภาษาอังกฤษ- วิธีสอนของพระพุทธเจ้า- Buddhism of Thailand- พระไตรปิฎกสำหรับพระนวกะและพุทธศาสนิกชนทั่วไป- คู่มือนักพูดในระบบโทสมาสเตอร์สอินเตอร์เนชั่นแนล (Toastmasters International)  ของสโมสรฝึกการพูดแห่งลานนาไทย ฉบับปรับปรุงให้เหมาะสมกับวัฒนธรรมไทย date=2014-01-04 
ประเภทนิยายอิงหลักธรรม- ลีลาวดี ภาค 1, 2, 3- ธรรมธารา- ตะวันออก-ตะวันตก- พบพระ- ธรรมลีลา
ประเภทนิทาน- นิทานปรัชญาชีวิต- นิทานคติธรรม - เรียนภาษาอังกฤษด้วยนิทานสนุก- ธรรมหรรษา
ประเภทสารคดีธรรมะ- ปรากฏการณ์ทางจิต- เกร็ดธรรม- Buddhism and Thai people- รังษีธรรม- ประทีปธรรม- สร้างอำนาจจิตวิทยา- ความเชื่อพิสดารของคน- อริยสัจ 4- พระพุทธศาสนาในล้านนาไทย- จิตและการทำงานของจิต
ประเภทปริศนาธรรม- นักโทษประหาร- โรงพยาบาลใหญ่เครื่องราชอิสริยาภรณ์

**เครื่องราชอิสริยาภรณ์**

**อ้างอิง**
หมวดหมู่:ศาสตราจารย์เกียรติคุณ
หมวดหมู่:ผู้เชี่ยวชาญด้านศาสนาพุทธ
หมวดหมู่:ผู้ได้รับรางวัลพุทธคุณูปการ
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:บุคคลจากคณะมนุษยศาสตร์ มหาวิทยาลัยเชียงใหม่
หมวดหมู่:ผู้ได้รับปริญญากิตติมศักดิ์จากมหาวิทยาลัยเชียงใหม่
หมวดหมู่:ผู้ได้รับปริญญากิตติมศักดิ์จากมหาวิทยาลัยมหามกุฏราชวิทยาลัย
หมวดหมู่:บุคคลจากอำเภอเมืองขอนแก่น
หมวดหมู่:ศิษย์เก่าจากมหาวิทยาลัยมิชิแกน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.